8.9.2023
FI
Euroopan unionin virallinen lehti
L 222/457
Kansallisten tai valinnaisten ratalaitetoimintojen toteuttamisen on oltava teknisesti yhteensopivaa eikä sen tule estää sellaista junaa käyttämästä kyseistä infrastruktuuria, joka täyttää ainoastaan veturilaitteiden luokan A järjestelmän pakolliset vaatimukset.
Tämä ei kuitenkaan koske 7.2.9.1 ja 7.2.9.3 kohdassa esitettyjä veturilaitteiden valinnaisia toimintoja.
Ratalaitteiden yhden valinnaisen toiminnon toteuttamisesta, joka johtaa uuteen pakolliseen veturilaitteisiin liittyvään vaatimukseen tietyillä radoilla, on ilmoitettava vähintään viisi vuotta ennen kuin toiminnosta voi tulla pakollinen veturilaitteisiin liittyvä vaatimus.
Ilmoitus uudesta pakollisesta veturilaitteisiin liittyvästä vaatimuksesta on tehtävä RINF:ssä, ja nämä muutokset RINF:ään on lueteltava verkkoselostuksessa Euroopan parlamentin ja neuvoston direktiivin 2012/34/EU (30) 27 artiklan mukaisesti.
Viittä vuotta lyhyempi ilmoitusaika on sallittu vain, jos rataverkon haltija ja rautatieyritys, joka toteuttaa palveluja tai aikoo toteuttaa palveluja (sopimuksen tekohetkellä) näillä radoilla, sopivat siitä.
Tästä ilmoitusajan lyhentämistä koskevasta sopimuksesta on ilmoitettava Euroopan komissiolle.
KER STM:n sisältävässä veturilaitteiden osajärjestelmässä on mahdollisesti toteutettava K-liitäntä.
7.2.9.1
ETCS
1)
Ratalaitteiden tason 2 ETCS-sovellus, jossa ei ole junanilmaisua tai sitä on rajoitettu (aiemmin ETCS-taso 3), perustuu veturilaitteessa oleviin tietoihin radan käytön määrittämiseksi ja edellyttää, että veturilaite pystyy täyttämään lisäyksen A taulukon A 2 luettelonumerossa 27 esitetyt junan pituuden vahvistamista koskevat vaatimukset.
2)
Lisäajotiedolla varustettu ETCS-järjestelmän tason 1 radanvarsisovellus edellyttää, että junassa on vastaava lisäajotietojen siirron mahdollistava laitteisto (Eurosilmukka tai radio), jos hätäjarru voidaan turvallisuussyistä vapauttaa vasta junan ollessa täysin pysähtynyt (esimerkiksi radan vaaralliset kohdat).
3)
Kun ETCS edellyttää datansiirtoa radioitse, vaaditaan tässä YTE:ssä määriteltyä dataradiotoimintaosaa.
4)
Kun ratalaitteiden ETCS tarvitsee tietyn ETCS-järjestelmän version, veturilaite on varustettava 7.4.2.4.2 kohdassa lueteltujen toteutusta koskevien vaatimusten mukaisesti.
7.2.9.2
AT O
1)
Ratalaitteiden ATO: Ratalaitteiden ATO:n toteutus on valinnainen yhteentoimivuuden toiminto, joka ei teknisesti estä kyseisen infrastruktuurin käyttöä junassa, jossa ei ole veturilaitteiden ATO:ta.
Jos ATO GoA1/2 -toiminto on otettu käyttöön ratalaitteiden ETCS:ään, on sovellettava tämän YTE:n lisäyksessä A esitettyjä ATO:n eritelmiä. Huom.
Jos ATO GoA1/2 -toiminto on otettu käyttöön ratalaitteiden luokan B järjestelmässä, olisi sovellettava tämän YTE:n lisäyksessä A olevia ratalaitteiden ATO:n eritelmiä, jotta helpotetaan tulevaa siirtymistä ATO:hon radoilla, jotka varustetaan ETCS-järjestelmällä.
2)
Veturilaitteiden ATO: ATO:n asentaminen veturilaitteiden ohjaus-, hallinta- ja merkinanto-osajärjestelmään on pakollista (31), kun ETCS-järjestelmä otetaan ensimmäistä kertaa käyttöön kalustoyksikössä ja kalustoyksikkö on myös tarkoitettu käytettäväksi radalla, joka sisältää vähintään yhden ATO:lla varustetun osan, jos rataverkon haltija on ilmoittanut RINF:ssä palveluista, jotka edellyttävät veturilaitteiden ATO:n pakollista käyttöönottoa.
(30) Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (uudelleenlaadittu) (EUVL L 343, 14.12.2012, s. 32).
(31) Veturilaitteiden ATO:n pakollinen käyttöönottovaatimus ei liity tekniseen yhteensopivuuteen vaan se liittyy tarpeeseen säännellä, että jäsenvaltioiden tai rataverkon haltijan ei pidä kehittää erityistä kannustinmekanismia veturilaitteiden ATO:n käyttöönottoa varten, kun kalustoyksiköissä otetaan ETCS käyttöön ensimmäistä kertaa.